CELEX: 62009TN0515
Language: mt
Date: 2009-12-21 00:00:00
Title: Kawża T-515/09 P: Appell ippreżentat fil- 21 ta’ Diċembru 2009 minn Luigi Marcuccio mid-digriet mogħti fis- 7 ta’ Ottubru 2009 mit-Tribunal għas-Servizz Pubbliku fil-Kawża F-3/08, Marcuccio vs Il-Kummissjoni

27.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/39
            
         Appell ippreżentat fil-21 ta’ Diċembru 2009 minn Luigi Marcuccio mid-digriet mogħti fis-7 ta’ Ottubru 2009 mit-Tribunal għas-Servizz Pubbliku fil-Kawża F-3/08, Marcuccio vs Il-Kummissjoni
   (Kawża T-515/09 P)
   2010/C 51/74
   Lingwa tal-kawża: it-Taljan
   
      Partijiet
   
   
      Appellant: Luigi Marcuccio (Tricase, l-Italja) (rappreżentant: G. Cipressa, avukat)
   
      Appellata: Il-Kummissjoni Ewropea
   
      Talbiet tal-appellant
   
   
               —
            
            
               fi kwalunkwe każ, tannulla d-digriet ikkontestat fl-intier tiegħu u mingħajr l-ebda eċċezzjoni;
            
         
               —
            
            
               tiddikjara li r-rikors tal-ewwel istanza, li wassal għad-digriet ikkontestat, kien perfettament ammissibbli fl-intier tiegħu u mingħajr l-ebda eċċezzjoni;
            
         
               —
            
            
               prinċipalment, tilqa’ fl-intier tagħha u mingħajr l-ebda eċċezzjoni t-talba tal-appellant li tinsab fir-rikors tal-ewwel istanza;
            
         
               —
            
            
               tikkundanna lill-appellata tirrimborsa lill-appellant l-ispejjeż, id-drittijiet u l-onorarji kollha li dan tal-aħħar sofra fl-istanzi kollha tal-kawża inkwistjoni;
            
         
               —
            
            
               sussidjarjament, tibgħat il-kawża inkwistjoni quddiem it-Tribunal għas-Servizz Pubbliku, kompost b’mod differenti, sabiex jiddeċiedi mill-ġdid il-mertu tagħha;
            
         
      Aggravji u argumenti prinċipali
   
   L-appell preżenti huwa dirett kontra d-digriet mogħti fis-7 ta’ Ottubru 2009 mit-Tribunal għas-Servizz Pubbliku fil-Kawża F-3/08. Dan id-digriet ċaħad bħala manifestament infondat rikors li kellu bħala suġġett l-annullament tad-deċiżjoni li permezz tagħha l-Kummissjoni rrifjutat li tibgħat lill-appellant traduzzjoni bil-lingwa Taljana ta’ deċiżjoni preċedenti, kif ukoll il-kundanna tal-appellata għall-kumpens għad-danni li huwa kien sofra minħabba din iċ-ċaħda. Id-digriet ikkontestat ikkundanna wkoll lill-appellant, skont l-Artikolu 94(a) tar-Regoli tal-Proċedura tat-Tribunal għas-Servizz Pubbliku, irodd lit-Tribunal l-ammont ta’ EUR 1 000.
   Insostenn tal-argumenti tiegħu, l-appellant isostni l-aggravji segwenti:
   
               —
            
            
               nuqqas assolut ta’ motivazzjoni, anki minħabba deformazzjoni u żnaturament tal-fatti, fir-rigward tad-dikjarazzjoni tat-Tribunal għas-Servizz Pubbliku dwar il-possibbiltà għall-appellant li jifhem il-kontenut tal-ittra inkwistjoni, fil-verżjoni lingwistika li biha ġiet innotifikata lilu;
            
         
               —
            
            
               ksur tad-dispożizzjonijiet legali fir-rigward tad-dritt ta’ kull individwu li jikkomunika ma’ istituzzjoni Komunitarja billi juża lingwa uffiċjali tal-Unjoni Ewropea li tkun tal-għażla tiegħu u tad-dritt tiegħu li jirċievi r-risposta fl-istess lingwa;
            
         
               —
            
            
               interpretazzjoni u applikazzjoni żbaljata tal-Artikolu 94 tar-Regoli tal-Proċedura tat-Tribunal għas-Servizz Pubbliku.